Α.Ο.Κ. Αιγινιακός

Ο Αθλητικός Όμιλος Καλαθόσφαιρας ο Αιγινιακός είναι ελληνικό καλαθοσφαιρικό σωματείο το οποίο εδρεύει στο Αιγίνιο και ιδρύθηκε το 2007. Επίσημα χρώματα του αποτελούν το μπλε και το λευκό. Χρησιμοποιεί ως αγωνιστική έδρα το Κλειστό Γυμναστήριο Αιγινίου. Διατηρεί αγωνιστικό τμήμα ανδρών και ακαδημίες νεαρών αγοριών και κοριτσιών.

 Ιστορία 
 Γ.Α.Σ. Αιγινιακός (1982–2007) 

Το 2007, με πρωτεργάτες τους παράγοντες Νίκο Μπογιατζή, Γιώργο Καρανικόλα και Γιάννη Παραλυκίδη, το τμήμα καλαθοσφαίρισης του Γ.Α.Σ. Αιγινιακού ανεξαρτητοποιείται και συνεχίζει την ιστορία του ως «Αθλητικός Όμιλος Καλαθόσφαιρας ο Αιγινιακός». Η ιστορία της αρχικής ομάδας ξεκίνησε το 1982, έχοντας συλλέξει στην πορεία της ένα Πρωτάθλημα και ένα Κύπελλο Ανδρών Ε.ΚΑ.Σ.ΚΕ.Μ., έξι συμμετοχές στην Γ΄ Εθνική Κατηγορία και μία στη Β΄ Εθνική Κατηγορία.«Πρωταθλητές» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.«Προϊστορία των τελικών Κυπέλλου Ανδρών» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Από πλευράς διοικητικών παραγόντων, μεγάλη είναι η συμβολή και η προσφορά του προέδρου Νίκου Μπογιατζή, που για πολλά χρόνια από τα μέσα της δεκαετίας του 1980 έως και σήμερα υπηρετεί το σύλλογο. Στο προπονητικό κομμάτι της ιστορίας του συλλόγου, αξίζει να σημειωθεί η παρουσία του Γιάννη Χατζούλη που για πάνω από 10 χρόνια ήταν στον πάγκο της ομάδας.

Την περίοδο που προηγήθηκε της ιδρύσεως του ανεξάρτητου σωματείου, 2006-07, ο Γ.Α.Σ. Αιγινιακός είχε καταταγεί στη 13η θέση του τελικού βαθμολογικού πίνακα της Β' Εθνικής, γνωρίζοντας τον υποβιβασμό.«Βαθμολογία Β' Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Ανεξαρτητοποίηση και πορεία στην Γ΄ Εθνική (2007–2012) 
Για δύο χρόνια, τα δύο σωματεία τυπικά συνυπήρχαν, με το νέο να αναλαμβάνει τα τμήματα υποδομής. Την περίοδο 2007-08 ο Γ.Α.Σ. Αιγινιακός έλαβε μέρος στο Πρωτάθλημα της Γ' Εθνικής Κατηγορίας κατακτώντας την 4η θέση στην τελική βαθμολογία του ομίλου του.«Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την επόμενη χρονιά, 2008-09, βρέθηκε στην 9η θέση, παραμένοντας, ωστόσο, στην κατηγορία.«Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το 2009 ολοκληρώθηκε οριστικά και η συγχώνευση μέσω απορρόφησης από τον Α.Ο.Κ. του τμήματος καλαθοσφαίρισης του Γ.Α.Σ. Αιγινιακός.

Την αγωνιστική περίοδο 2009-10 ο Α.Ο.Κ. Αιγινιακός δήλωσε συμμετοχή στο Πρωτάθλημα της Γ' Εθνικής Κατηγορίας. Τοποθετήθηκε, όπως και ο προκάτοχός του στον 1ο Όμιλο Βορρά, τον οποίο συνέθεσαν τη χρονιά εκείνη 14 ομάδες.«Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας συγκεντρώσει στη διάρκεια της χρονιάς 15 νίκες και 11 ήττες, ολοκλήρωσε τις αγωνιστικές του υποχρεώσεις στην 6η θέση της τελικής βαθμολογίας. Την ίδια επίδοση είχαν επίσης ο Πρωτέας Γρεβενών και η Χ.Α.Ν.Θ., ωστόσο οι ομάδες αυτές κατετάγησαν χαμηλότερα βάσει των μεταξύ τους αποτελεσμάτων.

Τον Ιούνιο του 2010 η διοίκηση του Αιγινιακού ανακοίνωσε την έναρξη της συνεργασίας της με τον προπονητή Παναγιώτη Κοντογιάννη.«Στον Αιγινιακό ο Κοντογιάννης Παναγιώτης», άρθρο στον ιστότοπο NorthBasket.gr, 21 Ιουνίου 2010. Το Φεβρουάριο του 2011 ο τελευταίος αντικαταστάθηκε από τον Τάσο Θωμαΐδη.«Στον Αιγινιακό ο Θωμαΐδης Τάσος», ανάρτηση στο επίσημο ιστολόγιο του συλλόγου, 10 Φεβρουαρίου 2011. Το πρωτάθλημα της περιόδου 2010-11 για τον 1ο Όμιλο Βορρά διοργανώθηκε και πάλι με τη συμμετοχή 14 ομάδων, με την ομάδα του Αιγινίου να τερματίζει στην 7η θέση της τελικής κατάταξης. Τόσο αυτή όσο και ο Μέγας Αλέξανδρος Κρύας Βρύσης συνέλεξαν από 14 νίκες και 12 ήττες, αμφότερες βρέθηκαν πάνω από τη ζώνη του υποβιβασμού, αλλά ο Μέγας Αλέξανδρος κατετάγη στη χαμηλότερη θέση.«Αποτελέσματα 1ου ομίλου Βορρά», άρθρο στον ιστότοπο InfoBasket.gr, 22 Μαΐου 2011.«Βαθμολογία 26ης Αγωνιστικής», ανάρτηση στον ιστότοπο InfoBasket.gr, 22 Μαΐου 2011.

Ο Αιγινιακός συνέχισε την πορεία του στη Γ' Εθνική και για την περίοδο 2011-12 διατηρώντας το Θωμαΐδη στον πάγκο. Τον όμιλό του συνέθεσαν αυτή τη φορά λιγότερες ομάδες και συγκεκριμένα 11 στον αριθμό. Στον τελικό βαθμολογικό πίνακα η πιερική ομάδα τοποθετήθηκε στην ασφαλή για υποβιβασμό 7η θέση, έχοντας απολογισμό 10 νίκες, 9 ήττες και ένα μηδενισμό στην τελευταία αγωνιστική όπου δεν συμμετείχε.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012.«Βαθμολογία 1ος Βορρά 22η Αγωνιστική», ανάρτηση στον ιστότοπο InfoBasket.gr, 13 Μαΐου 2012. Αξιοσημείωτα το Φεβρουάριο της χρονιάς αυτής η στέγη του σχετικά νεόδμητου Κλειστού Γυμναστηρίου Αιγινίου κατέρρευσε υπό το βάρος χιονόπτωσης, ευτυχώς χωρίς ανθρώπινους τραυματισμούς καθώς ήταν τη δεδομένη στιγμή άδειο, με αποτέλεσμα να χρειαστεί η ομάδα να μετακομίσει για ένα διάστημα.«Κατέρρευσε στέγη γηπέδου στο Αιγίνιο», άρθρο στον ιστότοπο SentraGoal.gr, 13 Φεβρουαρίου 2012.

 Επιστροφή στα τοπικά πρωταθλήματα (2012–2016) 
Ύστερα από την απόφαση της έκτατης Γενικής Συνέλευσης των μελών του Α.Ο.Κ. στις 16 Μαΐου 2012, υπό την προεδρία του Νίκου Μπογιατζή, η ομάδα δε δήλωσε συμμετοχή στο Πρωτάθλημα της Γ' Εθνικής, αλλά στο τοπικό πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.Μ., λόγω δυσβάστακτων οικονομικών προβλημάτων που αποτελούσαν τροχοπέδη στη λειτουργία της.«Πικρή αποχώρηση από τη Γ΄ Εθνική», άρθρο στον ιστότοπο InfoBasket.gr, 18 Μαΐου 2012.

Από την επόμενη περίοδο, 2012-13, αγωνίζεται με παίκτες μόνο από το Αιγίνιο και τη Βόρεια Πιερία. Καθήκοντα πρώτου προπονητή ανέλαβε ο παλαιός παίκτης της ομάδας, Ηλίας Λοτζανιώτης.«Σειρά ανακοινώσεων για Αιγινιακό», άρθρο στον ιστότοπο InfoBasket.gr, 20 Αυγούστου 2012. Για την αγωνιστική περίοδο 2012-13 ο Αιγινιακός συμμετείχε στο Πρωτάθλημα της Α' Κατηγορίας Ανδρών που διοργανώνει η Ε.ΚΑ.Σ. Κεντρικής Μακεδονίας, διεκδικώντας τον τοπικό τίτλο απέναντι σε 11 αντιπάλους.«Βαθμολογία Α' Κατηγορίας Ανδρών 2012-2013», πληροφορίες στον επίσημο ιστότοπο της Ε.ΚΑ.Σ.ΚΕ.Μ. Στην τελική βαθμολογική κατάταξη κατέλαβε την 2η θέση, ισοβαθμώντας με τον πρωτοπόρο Γ.Α.Σ. Μελίκης. Αμφότερες οι ομάδες συγκέντρωσαν 15 νίκες και 3 ήττες, με τον Αιγινιακό να χάνει την κορυφή βάσει των μεταξύ τους αποτελεσμάτων. Στη διαδικασία των Play-offs όπου στις σειρές αγώνων νικήτρια θεωρούταν η ομάδα που πρώτη θα πετύχαινε δύο νίκες, ο Αιγινιακός αρχικά ξεπέρασε επιτυχώς το εμπόδιο του Ζαφειράκη Νάουσας (71-65 νίκη εντός, 78-72 ήττα εκτός, 72-63 νίκη εντός έδρας).«Αιγινιακός-Ζαφειράκης:71-65», ανάρτηση στο επίσημο ιστολόγιο του συλλόγου, 1 Απριλίου 2013.«ΕΚΑΣΚΕΜ: Ισοφάρισε τη σειρά ο Ζαφειράκης, το Σάββατο ο «τελικός»», άρθρο στον ιστότοπο NorthBasket.gr, 9 Απριλίου 2013.«Αιγινιακός-Ζαφειράκης:72-63», ανάρτηση στο επίσημο ιστολόγιο του συλλόγου, 15 Απριλίου 2013. Στη σειρά των τελικών, ωστόσο, έχασε το τρόπαιο από τη Μελίκη (80-55 ήττα εκτός, 76-74 νίκη εντός, 78-70 ήττα εκτός).«Μελίκη – Αιγινιακός: 80-55», άρθρο στον ιστότοπο Alexandreia-gidas.gr, 22 Απριλίου 2013.«Έχασε την ευκαιρία ο ΓΑΣ Μελίκης στην έδρα του Αιγινιακού» , άρθρο στον ιστότοπο της εφημερίδας της Ημαθίας «Ημερήσια», 30 Απριλίου 2013.«Α’ ΕΚΑΣΚΕΜ: Στη Γ΄εθνική Ο ΓΑΣ Μελίκης», άρθρο στον ιστότοπο InfoBasket.gr, 8 Μαΐου 2013.

Την επόμενη χρονιά, 2013-14, το τοπικό Πρωτάθλημα διεκδίκησαν 12 σύλλογοι που διαγωνίστηκαν σε κοινό όμιλο. Στο πλαίσιο αυτό ο Αιγινιακός, με την ίδια προπονητική ομάδα, ολοκλήρωσε τις αγωνιστικές του υποχρεώσεις στην 7η θέση του τελικού βαθμολογικού πίνακα. Στη διάρκεια της κανονικής περιόδου συγκέντρωσε 10 νίκες και 12 ήττες, ενώ δεν απέκτησε το δικαίωμα συμμετοχής στα Play-offs.«Βαθμολογία Α' Κατηγορίας Ανδρών 2013-2014», πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Την αγωνιστική περίοδο 2014-15 ο Αιγινιακός βελτίωσε την απόδοσή του, με αποτέλεσμα να καταλάβει την 4η θέση στην κανονική περίοδο του Πρωταθλήματος της Α' Κατηγορίας. Απέναντι σε 11 αντιπάλους συγκέντρωσε 15 νίκες και 7 ήττες, τερματίζοντας σε ισοβαθμία με τον Α.Ο.Κ. Βέροιας.«Βαθμολογία Α' Κατηγορίας Ανδρών 2014-2015» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Ο σύλλογος πέρασε επιτυχώς στα Play-offs όπου και διασταυρώθηκε με την ομάδα Εύαθλος Μακεδόνες Πολυκάστρου. Η σειρά θα κρινόταν στις δύο νίκες, τις οποίες πήρε διαδοχικά το Πολύκαστρο, αποκλείοντας τον Αιγινιακό από τη συνέχεια (90-35 ήττα εκτός, 59-84 ήττα εντός έδρας).«Επίδειξη ισχύος από Πολύκαστρο», άρθρο στον ιστότοπο Kilkis24.gr, 26 Απριλίου 2015.«Εύαθλος και ΓΑΣ Αλεξάνδρειας για τον τίτλο του πρωταθλητή στην Α' Κατηγορία», άρθρο στον ιστότοπο Ialmopia.gr, 5 Μαΐου 2015.

Την επόμενη χρονιά, 2015-16, η ομάδα του Αιγινίου παρουσίασε μεγάλη μαχητικότητα, συλλέγοντας στη διάρκεια της κανονικής περιόδου 20 νίκες σε 22 αγώνες.«Βαθμολογία Α' Κατηγορίας Ανδρών 2015-2016», πληροφορίες στον επίσημο ιστότοπο της Ε.ΚΑ.Σ.ΚΕ.Μ. Ισοβάθμισε στην κορυφή του βαθμολογικού πίνακα με το Φ.Ο. Αριδαίας, καταλαμβάνοντας λόγω των μεταξύ τους αποτελεσμάτων τη 2η θέση. Στη διαδικασία των Play-offs διασταυρώθηκε στους Ημιτελικούς με τον Α.Ο.Κ. Βέροιας, απέναντι στον οποίο πέτυχε δύο διαδοχικές οριακές νίκες (52-50 εντός, 52-54 εκτός έδρας).«1η αγωνιστική των Play Offs της Α ΕΚΑΣΚΕΜ: Α.Ο.Κ Αιγινιακός - Α.Ο.Κ Βέροιας: 52-50», άρθρο στον ιστότοπο Ialmopia.gr, 11 Απριλίου 2016.«AOK Bέροιας – ΑΟΚ Αιγινιακός 52-54», άρθρο στον ιστότοπο SportsUp.gr, 18 Απριλίου 2016. Στη σειρά των τελικών συνάντησε την ομάδα της Αριδαίας, σπάζοντας την έδρα της στο πρώτο μεταξύ τους αγώνα (68-70).«Break του Αιγινιακού μέσα στην Αριδαία στους τελικούς της ΕΚΑΣΚΕΜ», άρθρο στον ιστότοπο Karatzova.com, 24 Απριλίου 2016.«Έσπασε την έδρα της Αριδαίας και πάει για την άνοδο ο Αιγινιακός!» , άρθρο στο ιστολόγιο Pieriasport.blogspot.gr, 23 Απριλίου 2016.«ΕΚΑΣΚΕΜ: Πρώτο βήμα για τη Γ΄ εθνική από τον Αιγινιακό!», άρθρο στον ιστότοπο InfoBasket.gr, 25 Απριλίου 2016. Στη συνέχεια ο Αιγινιακός νίκησε αμέσως στη δική του έδρα με σκορ 64-50 κατακτώντας το Πρωτάθλημα της Α' Κατηγορίας Ανδρών. Σαν αποτέλεσμα έλαβε και εισιτήριο επιστροφής στη Γ' Εθνική μετά από τέσσερα χρόνια.«2ος Τελικός Α΄ΕΚΑΣΚΕΜ:Θριαμβευτικά στη Γ΄Εθνική ο Αιγινιακός!», άρθρο στον ιστότοπο Emvolos.gr, 7 Μαΐου 2016.«Στη Γ' Εθνική ο Α.Ο.Κ. Αιγινιακός - Δεν τα κατάφερε ο Φ.Ο. Αριδαίας», άρθρο στον ιστότοπο Karatzova.gr, 8 Μαΐου 2016.«ΑΟΚ Αιγινιακός-ΦΟ Αριδαίας 64-50, Στη Γ΄Εθνική ο Αιγινιακός» , άρθρο στον ιστότοπο Pamespor.gr, 8 Μαΐου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2009-10 4Γ' Εθνική 6 - 15-11 - - ? - --  -  -2010-11 4Γ' Εθνική 7 - 14-12 - - ? - --  -  -2011-12 4Γ' Εθνική 7 - 10-9 - - ? - --  -  -2016-17 4Γ' Εθνική 14 - 2-24 - - ? - --  -  -

 Πρόσωπα 
+ΠροπονητέςΕθνΟνοματεπώνυμοΘητεία  Γιάννης Χατζούλης  πάνω από 10 χρόνια  Παναγιώτης Κοντογιάννης  Ιουν 2010 - Φεβρ 2011  Τάσος Θωμαΐδης  Φεβρ 2011 - Αυγ 2012  Ηλίας Λοτζανιώτης  Αυγ 2012 - 2021
<div style="clear: both">

 Παραπομπές 

 Εξωτερικοί σύνδεσμοι 
 Α.Ο.Κ. Αιγινιακός, πρώην επίσημος ιστότοπος
 Ύμνος του Α.Ο.Κ. Αιγινιακού, στίχοι: Χρήστος Πετρακίδης, μουσική: Χρήστος & Πασχάλης Τερζής, τραγούδι: Χρήστος Τερζής

Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 2007
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2007
Κατηγορία:Σωματεία Ε.ΚΑ.Σ.ΚΕ.Μ.